CELEX: 32006D0213
Language: lt
Date: 1141603200000
Title: 2006/213/EB: 2006 m. kovo 6 d.  Komisijos sprendimas, nustatantis tam tikrų statybos produktų degumo klases medinių grindų, natūraliosios medienos skydinių apkalų ir apkalų dailylentėmis atžvilgiu  (pranešta dokumentu Nr. C(2006) 655)   (Tekstas svarbus EEE)

16.3.2006   
            
            
               LT
            
            
               Europos Sąjungos oficialusis leidinys
            
            
               L 79/27
            
         KOMISIJOS SPRENDIMAS
   2006 m. kovo 6 d.
   nustatantis tam tikrų statybos produktų degumo klases medinių grindų, natūraliosios medienos skydinių apkalų ir apkalų dailylentėmis atžvilgiu
   (pranešta dokumentu Nr. C(2006) 655)
   (Tekstas svarbus EEE)
   (2006/213/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. gruodžio 21 d. Direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jo 20 straipsnio 2 dalį,
   kadangi:
   
               (1)
            
            
               Direktyva 89/106/EEB numato, kad siekiant atsižvelgti į skirtingus nacionalinių, regioninių ar vietinių statinių apsaugos lygius gali tekti aiškinamuosiuose dokumentuose nustatyti klases, atitinkančias produktų savybes kiekvieno esminio reikalavimo atžvilgiu. Šie dokumentai buvo paskelbti Komisijos komunikatu dėl Tarybos direktyvos 89/106/EEB aiškinamųjų dokumentų (2).
            
         
               (2)
            
            
               Aiškinamajame dokumente Nr. 2 pateikiama keletas tarpusavyje susijusių priemonių dėl esminio saugos gaisro atveju reikalavimų, kuriomis apibrėžiama priešgaisrinės saugos strategija, kuri valstybėse narėse gali būti įgyvendinama skirtingais būdais.
            
         
               (3)
            
            
               Aiškinamasis dokumentas Nr. 2 nustato, kad viena iš tų priemonių – tai ugnies ir dūmų atsiradimo bei jų plitimo apribojimas tam tikrame plote mažinant statybos produktų potencialą sukelti gaisrą.
            
         
               (4)
            
            
               To apribojimo lygį galima išreikšti tik skirtingais produktų degumo charakteristikų lygiais jų galutinio panaudojimo etape.
            
         
               (5)
            
            
               Visuotinai sutarus, 2000 m. vasario 8 d. Komisijos sprendimu 2000/147/EB dėl statybos produktų reakcijos į ugnį klasifikavimo (3), įgyvendinančiu Tarybos direktyvą 89/106/EEB, buvo patvirtinta klasifikavimo sistema.
            
         
               (6)
            
            
               Medinių grindų ir natūraliosios medienos skydinių apkalų bei apkalų dailylentėmis atveju reikia taikyti Sprendimu 2000/147/EB nustatytą klasifikaciją.
            
         
               (7)
            
            
               Daugelio statybos produktų ir (arba) medžiagų degumas pagal Sprendime 2000/147/EB pateiktą klasifikaciją yra plačiai taikomas ir pakankamai gerai žinomas valstybių narių priešgaisrinės apsaugos institucijoms, todėl nebūtina atlikti bandymų šiai konkrečiai charakteristikai įvertinti.
            
         
               (8)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai ir (arba) medžiagos, atitinkantys degumo charakteristikų, kurioms nustatyti nereikalingi papildomi bandymai, reikalavimus, yra nurodyti priede.
   2 straipsnis
   Konkrečios klasės, kurios priskiriamos skirtingiems statybos produktams ir (arba) medžiagos pagal degumo klasifikaciją, priimtą Sprendimu 2000/147/EB, yra nurodytos šio sprendimo priede.
   3 straipsnis
   Produktai, esant poreikiui, vertinami atsižvelgiant į jų galutinį panaudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. kovo 6 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40 1989 2 11, p. 12. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL C 62 1994 2 28, p. 1.
   
      (3)  OL L 50, 2000 2 23, p. 14. Direktyva su paskutiniais pakeitimais, padarytais Sprendimu 2003/632/EB (OL L 220, 2003 9 3, p. 5).
   
      PRIEDAS
      Statybos produktai ir (arba) medžiagos, atitinkantys degumo charakteristikas, kurioms nustatyti nereikalingi papildomi bandymai, yra nurodyti priede.
      1 lentelė
      MEDINIŲ GRINDŲ DANGŲ KLASĖS PAGAL JŲ DEGUMĄ
      
                  Medžiaga (1), (7)
                  
               
               
                  Produkto duomenys (4)
                  
               
               
                  Mažiausias vidutinis tankis (5)
                  
                  (kg/m3)
               
               
                  Mažiausias bendras
                  storis (mm)
               
               
                  Galutinės naudojimo sąlygos
               
               
                  Grindų klasė (3)
                  
               
            
                  Medinės grindys ir parketas
               
               
                  Natūralaus ąžuolo arba beržo grindys su paviršiaus danga
               
               
                  Beržas: 680
                  Ąžuolas: 650
               
               
                  8
               
               
                  Priklijuotos prie pagrindo (6)
                  
               
               
                  Cfl - s1
               
            
                  Natūralaus ąžuolo, beržo arba eglės grindys su paviršiaus danga
               
               
                  Beržas: 680
                  Ąžuolas: 650
                  Eglė: 450
               
               
                  20
               
               
                  Su oro tarpu po apačia arba be jo
               
            
                  Natūralaus medžio grindų dangos su paviršiaus danga bei grindys nenurodytos aukščiau
               
               
                  390
               
               
                  8
               
               
                  Be oro tarpo po apačia
               
               
                  Dfl - s1
               
            
                  20
               
               
                  Su oro tarpu po apačia arba be jo
               
            
                  Medžio parketas
               
               
                  Daugiasluoksnis parketas, kurio viršutinis sluoksnis – ąžuolinis mažiausiai 5 mm storio, su paviršiaus danga
               
               
                  650
                  (viršutinis sluoksnis)
               
               
                  10
               
               
                  Priklijuotas prie pagrindo (6)
                  
               
               
                  Cfl - s1
               
            
                  14 (2)
                  
               
               
                  Su oro tarpu po apačia arba be jo
               
            
                  Daugiasluoksnis parketas paviršiaus danga bei grindys nenurodytas aukščiau
               
               
                  500
               
               
                  8
               
               
                  Priklijuotas prie pagrindo
               
               
                  Dfl - s1
               
            
                  10
               
               
                  Be oro tarpo po apačia
               
            
                  14 (2)
                  
               
               
                  Su oro tarpu po apačia arba be jo
               
            
                  Faneruota grindų danga
               
               
                  Faneruota grindų danga su paviršiaus danga
               
               
                  800
               
               
                  6 (2)
                  
               
               
                  Be oro tarpo po apačia
               
               
                  Dfl - s1
               
            
         
      2 lentelė
      NATŪRALIOSIOS MEDIENOS SKYDINIŲ APKALŲ IR APKALŲ DAILYLENTĖMIS KLASĖS PAGAL JŲ DEGUMĄ
      
                  Medžiaga (18)
                  
               
               
                  Produkto duomenys (12)
                  
               
               
                  Mažiausias vidutinis tankis (13)
                  
                  (kg/m3)
               
               
                  Mažiausias storis, iš viso/mažiausio (14)
                  
                  (mm)
               
               
                  Galutinės naudojimo salygos (11)
                  
               
               
                  Klasė (10)
                  
               
            
                  Skydinės apkalos ir apkalos dailylentėmis (8)
                  
               
               
                  Medžio lentos su įlaidu ir išdroža arba be jų ir su profiliuotu paviršiumi arba be jo
               
               
                  390
               
               
                  9/6
               
               
                  Be oro tarpo arba po apačia esančiu uždaru oro tarpu
               
               
                  D - s2, d2
               
            
                  12/8
               
               
                  D - s2, d0
               
            
                  Skydinės apkalos ir apkalos dailylentėmis (9)
                  
               
               
                  Medžio lentos su įlaidu ir išdroža arba be jų ir su profiliuotu paviršiumi arba be jo
               
               
                  390
               
               
                  9/6
               
               
                  Su atviru oro tarpu už apkalos ≤ 20 mm
               
               
                  D - s2, d0
               
            
                  18/12
               
               
                  Be oro tarpo arba už apkalos esančiu uždaru oro tarpu
               
            
                  Juostos pavidalo medinės elementai (15)
                  
               
               
                  Ant atraminio rėmo tvirtinamos medinės lentos (16)
                  
               
               
                  390
               
               
                  18
               
               
                  Atviros angos orui paliekamos iš visų pusių (17)
                  
               
               
                  D - s2, d0
               
            a brėžinys
      Natūraliosios medienos skydinėms apkaloms ir dailylentėms
      
         
      b brėžinys
      Didžiausias medžio juostos elementų matomas plotas 2n (t + w) + a ≤ 1,10
      
         
      
         (1)  Pritvirtintos laikantis EN ISO 9239-1 standarto, ant ne žemesnio kaip D - s2, d0 klasės pagrindo, kurio tankis – mažiausiai 400 kg/m3 arba paliekant oro tarpą po apačia.
      
         (2)  Ne mažesnės kaip E klasės grindų tarpsluoksnis, kurio didžiausias storis – 3 m gali būti naudojamas klojant grindų dangą be oro tarpo, kai naudojami 14 mm ar storesni parketo produktai arba faneruota grindų danga.
      
         (3)  Sprendimo 2000/147/EB priedo 2 lentelėje nurodyta klasė.
      
         (4)  Paviršius gali būti padengtas akrilu, poliuretanu, muilu 50–100 g/m2 arba alyva 20–60 g/m2.
      
         (5)  Kondicionavimas taikomas pagal EN 13238 (50 RH 23 oC).
      
         (6)  Ne mažesnės kaip A2 - s1, d0 klasės medžiaga.
      
         (7)  Taip pat taikoma laiptų pakopoms.
      
         (8)  Mechaniniu būdu tvirtinamos ant medinėmis lentomis sutvirtinto atraminio rėmo, tarpus užsandarinus arba užpildžius ne mažesnės kaip A2 - s1, d0 klasės medžiaga, kurios mažiausias tankis yra 10 kg/m3, arba užpildžius ne mažesnės kaip E klasės medžiaga arba celiuliozės izoliacija, su už jų esančia garų užtvara arba be jos. Medinis produktas turi būti tokios formos, kad jį būtų galima tvirtinti be atvirų siūlių.
      
         (9)  Tvirtinami mechaniniu būdu ant medinėmis lentomis sutvirtinto atraminio rėmo už jų paliekant atvirą oro tarpą arba be jo. Medinis produktas turi būti tokios formos, kad jį būtų galima tvirtinti be atvirų siūlių.
      
         (10)  Sprendimo 2000/147/EB priedo 1 lentelėje nurodyta klasė.
      
         (11)  Atviras oro tarpas suteikia ventiliacijos už produkto galimybę, tuo tarpu kai uždaras oro tarpas tokios galimybės nepaliktų. Už oro tarpo esanti medžiaga turi būti ne mažesnė kaip A2 - s1, d0 klasės, kurios mažiausias tankis – 10 kg/m3. Už uždaro mažiausiai 20 mm oro tarpo, esant vertikaliai sukaltoms medžio lentoms, naudojama medžiaga turi būti ne mažesnės kaip D - s2, d0 klasės.
      
         (12)  Tai visų tipų siūlės, pvz., sudurtinės, įlaidinės.
      
         (13)  Kondicionavimas pagal EN 13238.
      
         (14)  Kaip pavaizduota toliau esančiame brėžinyje. Dailylentės išorinės pusės profiliuota dalis sudaro ne daugiau kaip 20 % plokštumos arba 25 %, jei matuojama abiejose (matomoje ir nematomoje) dailylentės pusėse. Sudurtinėms siūlėms prie siūlės sandūros taikomas didesnis storis.
      
         (15)  Stačiakampės medinės lentos su apvalintais kampais arba be jų, pritvirtintos horizontaliai arba vertikaliai ant atraminio rėmo, su oro tarpais iš visų pusių, dažniausiai naudojamos šalia kitų statybos elementų, vidaus ir (arba) išorės apdailai.
      
         (16)  Maksimalų veikiamą paviršių (visos stačiakampių lentų pusės ir medinis atraminis rėmas) sudaro ne daugiau kaip 110 % visos plokštumos, žr. toliau esantį brėžinį.
      
         (17)  Kiti, arčiau nei 100 mm nuo juostos pavidalo medinių dalių (neįskaitant jų atraminio rėmo) esantys statybos elementai turi būti ne mažesnės kaip A2 - s1, d0 klasės, 100–300 mm atstumu – ne mažesnės kaip B - s1, d0 klasės, ir esantys daugiau kaip 300 mm atstumu – ne mažesnės kaip D - s2, d0 klasės.
      
         (18)  Taip pat taikoma laiptams.